184 
PIÈCES A L’APPUI. 
Eonbel. 
Tant que je vive , mon cueur ne changera, 
Pour nul vivant, tant soit-il bon ou saige, 
Fort et puissant, riche , de hault lignaige; 
Mon choix est fait, aultre ne se fera. 
11 peult estre que l’on devisera ; 
Mais jà pour ce ne muera mon couraige ; 
Tant que je vive , mon cueur ne changera. 
Jamais mon cueur à l’encontre n’yra 
D’un franc vouloir ; l’en a y mis en ostaige. 
De l’en oster point ne suis si volaige. 
Où je l’ay mis à tousiours mais sera ; 
Tant que je vive, mon cueur ne changera. 
{Ibid.) 
Ca Cirante. 
Quel desplaisir a une demoiselle 
A qui advient rebours de son espoir ! 
Point de tel n’est, tant vous fais assavoir, 
Dont je la tiens entré aultres bien miselle. 
Puis çà , puis là luy torne la cervelle 
En grief pencer, dont l’on peult concevoir 
Quel desplaisir a une demoiselle. 
Si en maintien et en parler chancelle, 
Merveille n’est ; car n’est en son pouvoir 
De varier, ne muer le vouloir 
De ceulx qui ont total pouvoir sur elle. 
Quel desplaisir a une demoiselle ! 
{Ibid.) 
